CELEX: 62007CA0552
Language: fi
Date: 2009-02-17 00:00:00
Title: Asia C-552/07: Yhteisöjen tuomioistuimen tuomio (neljäs jaosto) 17.2.2009 (Conseil d’État’n (Ranska) esittämä ennakkoratkaisupyyntö) – Commune de Sausheim v. Pierre Azelvandre (Direktiivi 2001/18/EY — Geneettisesti muunnettujen organismien tarkoituksellinen levittäminen — Levittämispaikka — Luottamuksellisuus)

18.4.2009   
            
            
               FI
            
            
               Euroopan unionin virallinen lehti
            
            
               C 90/5
            
         Yhteisöjen tuomioistuimen tuomio (neljäs jaosto) 17.2.2009 (Conseil d’État’n (Ranska) esittämä ennakkoratkaisupyyntö) – Commune de Sausheim v. Pierre Azelvandre
   (Asia C-552/07) (1)
   
   (Direktiivi 2001/18/EY - Geneettisesti muunnettujen organismien tarkoituksellinen levittäminen - Levittämispaikka - Luottamuksellisuus)
   2009/C 90/07
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d’État
   
      Pääasian asianosaiset
   
   
      Valittaja: Commune de Sausheim
   
      Vastapuoli: Pierre Azelvandre
   
      Oikeudenkäynnin kohde
   
   Ennakkoratkaisupyyntö – Conseil d’Ètat (Ranska) – Geneettisesti muunnettujen organismien tarkoituksellisesta levittämisestä ympäristöön 23.4.1990 annetun neuvoston direktiivin 90/220/ETY (EYVL L 117, s. 15) 19 artiklan ja ympäristötiedon julkisesta saatavuudesta 28.1.2003 annetun Euroopan parlamentin ja neuvoston direktiivin 2003/4/EY (EYVL L 41, s. 26) 4 artiklan tulkinta – Geneettisesti muunnettujen organismien (GMO) ”levittämispaikan” käsite – Tapahtuuko levittäminen tietylle kiinteistörekisteriin merkitylle palstalle vai laajemmalle maantieteelliselle alueelle (kunta, kantoni, departementti)? – Jos levittämispaikaksi katsotaan kiinteistörekisteriin merkitty palsta, voidaanko kyseisen palstan maarekisteritietojen ilmoittamisesta kieltäytyä vetoamalla yleiseen järjestykseen ja henkilöiden ja omaisuuden turvallisuuteen?
   
      Tuomiolauselma
   
   
               1)
            
            
               Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annetun Euroopan parlamentin ja neuvoston direktiivin 2001/18/EY 25 artiklan 4 kohdan ensimmäisessä luetelmakohdassa tarkoitettu ”levittämispaikka” määritetään kaikkien mainitun levityksen paikkaa koskevien tietojen perusteella, jotka ilmoittaja antaa saman direktiivin 6–8, 13, 17, 20 tai 23 mukaisten menettelyjen yhteydessä sen jäsenvaltion, jonka alueella levitys tapahtuu, toimivaltaisille viranomaisille.
            
         
               2)
            
            
               Direktiivin 2001/18 25 artiklan 4 kohdassa mainittuja tietoja ei voida jättää antamatta vetoamalla yleisen järjestyksen tai muiden lailla suojattujen etujen suojaamiseen.
            
         
      (1)  EUVL C 37, 9.2.2008.